Lolland-Falsters Stifts-Tidende, 1834-06-10
Jndenlandsk. Ligesom i de to foregaaende Aar festligholdtes ogsaa denne Gang den 28de Mai – den mindeværdige Dag, paa hvilken den allernaadigste Anordning angaaende Provindsial-Stændernes Jndførelse i Riget for 3 Aar siden udkom - af en Kreds patriotiske Medborgere paa den kgl. Skydebane ved Kjøbenhavn. Da de 4 Forordninger og Stændernes Jndretning netop samme Dag kom til Publicums Kundskab, stempledes Dagen just til en National-Høitid, til en Mai-Fest for Danmarks Folk. Selskabet, der var saa talrigt, som Skydebanen kunde rumme, forsamlede sig om Middagen. Forsædet førtes, efter foregaaende Valg, af Dhrr. Justitsraad og Høiesteretsadvocat Salicath, Capitain Dahlerup og Etatsraad og Ridder Hvidt, som havde modt et af Forsamlingens kjæreste Ønsker, ved at indbyde Conferenceraaderne Ørsted og Hopp, hvis Aand og utrættelige Virksomhed dette National Anliggende havde havt en saa kraftig Understøttelse, til at beære Forsamlingen med deres Nærværelse. Justitsraad Salicath indledede Festen med en Tale til Jnstitutionens Givers og Stifters, vor elskede Konges Skaal." Da den var udbragt med Ønsket: at Hs. Majestæt end længe til Fædrelandets Held og Hæder maatte leve og see Frugten af sin Velgierning, reiste hele Forsamlingen sig og efter et enthusiastisk Hurraraab istemmede et Vers, hvori nedbades Velsignelse fra Gud over den elskede Landsfader. Den næste Skaal, der frembragtes af Capitain Dahlerup, gjaldt "Dagen og den Velgierning, den minder os om." Efter at have opfordret til at hæve Dagen til en National Festdag for Danmark, modtog Forsamlingen denne Skaal med en levende Deeltagelse, og istemmede derpaa en Sang, undertegnet Dr. B., hvori de vakte Ønsker og Forhaabninger tolkedes. Fædrelandets Skaal blev derpaa udbragt af Statsraad Hvidt, som fremstillede Danmarks Fremtid som knyttet til Jnstitutionens kloge og af Folkets Bestræbelser understøttede Fuldbyrdelse; ligesom ogsaa Capitain Dahlerup paa ligeMaade udbragte Forsamlingens Ønsker for vort Broderfolk i begge Hertugdømmer." Derpaa blev Hs. kgl. Hbd. Prinds Christians Skaal udbragt af Justitsraad Salicath, der i Høistsammes elskelige Characteer og Tænkemaade, i hans Agtelse for Tidens og Civilisationens Stemme, saavelsom i hans hele Liv, fremstillede en sikker Garanti for Jnstitutionens Vedligeholdelse og Udvikling. De indbudne og tilstædeværende Overprocureurer Ørsted og Hopp bleve, da Statsraad Hvidt lod deres Fortjenester baade i Almindelighed og af dette National-Anliggende i Særdeleshed, vederfares den Hylding og Paaskjønnelse, som hele Nationen yder dem, hilsede af hele Forsamlingens Jubel, for hvilken den Førstnævnte hjertelig og med bevæget Stemme takkede Selskabet. Professor David fremstillede i en Skaal for Folkets Udvikling denne som Hovedbetingelsen i enhver Tidsalder for at adle Forfatninger og for at bringe til Modenhed de Spirer til Frihed og Lykke, som ere lagte i dem. For "Armeens og Flaadens broderlige Forening indledede Professor O. Bang en Skaal ved Recitationen af skjønt Vers, og for Handelens Blomstring, ansaae hele Selskabet et Ønske ei gjort overflødigt ved den Lovtale, som en bekjendt Publicist har ydet Samme, hvorfor en Skaal derfor udbragtes af Capitain Dahlerup. - Efter at derpaa Skaaler vare udbragte for de til Forhandlingerne indkaldte erfarne Mænd (af Justitsraad Sali cath), for "Forfatterne af Skrivter og Provindsialstændernes Væsen og Værd, (Grosserer Oven, for"Lettelse i de Baand, som endnu betynge Pressen(Professor David), for Festens oprindelige Stiftere, Dhrr. Capitain Ticherning og Omen (Grosserer W. Fiedler, for de Mænds Fortjeneste, paa hvem, som Secretairer ved Forhandlingerne, et vanskeligt og byrdefuldt Arbeide havde hvilet, (Etatsraad Hvidt), for "Ophævelsen af det Hemmeligholdelses-System i Henseende til Landets vigtigste Jnteresser, men især Finants og Pengevæsen, som hidtil havde hindret Folkets Forslag og Raadgivning" (Secretair Algreen-Ussing), for "Forsamlingens Præsidenter, (Conferenceraad Ørsted) – takkede den Førstnævnte af disse Forsamlingen, tillige i sine Collegers Navn, og efter at have fremstillet den afholdte Fest som en Yttring af den Almeenaand, Jnstitutionen, efter Lovgiverens Hensigt med Samme, maatte oplive og fremme, og som Jngen, uden at miskjende hans faderlige Sindelag, af Hensyn burde frygte for at deeltage i, opfordrede han Forsamlingen, der imidlertid ogsaa havde ydet Dagens Digter sin Tak, til at gjentage den i Fjor afsjungne Sang, ved hvis Slutningsqvad Selskabet, der med levende Deeltagelse havde skjænket alle Skaalerne Opmærksomhed og bifald, eenstemmigen udbrød i Ønsker for Kongen og den 28de Mai, hvormed Festmaaltidet, under almindelig Tilfredshed og Munterhed, sluttedes. (Kbhpst.)